Пачалося ж мерапрыемства, якое праводзілася ў тым ліку з мэтай патрыятычнага выхавання, у гістарычным цэнтры Ушаччыны – на мемарыяльным комплексе “Прарыў”, дзе дэлегацыі рэгіёнаў Прыдзвіння вітала намеснік старшыні райвыканкама Алена Васільеўна Пашковіч. Мітынг-рэквіем прайшоў на адным дыханні. Удзельнікі злёту ўшанавалі хвілінай маўчання памяць загінуўшых партызан, усклалі вянкі да мемарыяльных пліт. Па словах арганізатараў, такая кранальная “прадмова” задала тон усяму мерапрыемству.